b"\n_START_ARTICLE_\nMa\xc5\xbeorelio sodas\n_START_PARAGRAPH_\nMa\xc5\xbeorelio sodas (pranc. Jardin Majorelle, arab. \xd8\xad\xd8\xaf\xd9\x8a\xd9\x82\xd8\xa9 \xd9\x85\xd8\xa7\xd8\xac\xd9\x88\xd8\xb1\xd9\x8a\xd9\x84) \xe2\x80\x93 botanikos sodas Marake\xc5\xa1e, Maroke._NEWLINE_Sod\xc4\x85 1924 m. prad\xc4\x97jo kurti pranc\xc5\xabz\xc5\xb3 dailininkas \xc5\xbdakas Ma\xc5\xbeorelis, kai Marokas buvo Pranc\xc5\xabzijos protektoratu. 1931 m. formuojamame \xc5\xbdako sode, architektas Paulius Sinoiras (pranc. Paul Sinoir) dailininkui pastat\xc4\x97 dirbtuves,  kurios 1937 m. buvo i\xc5\xa1da\xc5\xbeytos ry\xc5\xa1kia m\xc4\x97lyna spalva. Toks \xc5\xbdako dekoravimo stilius gavo sav\xc4\x85 pavadinim\xc4\x85 \xe2\x80\x9eBleu Majorelle\xe2\x80\x9c. 1947 m. Ma\xc5\xbeorelio sodas atidarytas visuomen\xc4\x97s lankymui. Nuo 1980 m. sodas priklaus\xc4\x97 Iv Sen Loranui ir Pjerui Ber\xc5\xbee (pranc. Pierre Berg\xc3\xa9)._NEWLINE_Sodo teritorijoje yra Marake\xc5\xa1o islamo meno muziejus (pranc. Mus\xc3\xa9e d'art islamique de Marrakech), kur eksponuojama asmenin\xc4\x97 Sen Lorano \xc5\xa1iaur\xc4\x97s Afrikos tekstil\xc4\x97s kolekcija, keramikos dirbiniai ir Ma\xc5\xbeorelio paveikslai.\n_START_SECTION_\nPagrindin\xc4\x97 id\xc4\x97ja\n_START_PARAGRAPH_\nGeriausias Ma\xc5\xbeorelio paveikslas buvo nutapytas ne da\xc5\xbeais, o g\xc4\x97l\xc4\x97mis, med\xc5\xbeiais, upeliais ir fontanais viduryje Maroko, Marake\xc5\xa1e. Nuostabus sodas pusiau arabi\xc5\xa1kas, pusiau pranc\xc5\xabzi\xc5\xa1kas, kuriame surinktas viena geriausi\xc5\xb3 augal\xc5\xb3 kolekcij\xc5\xb3 pasaulyje ir dabar yra viena i\xc5\xa1 daugelio Maroko \xc4\xaf\xc5\xbeymybi\xc5\xb3. Sode Ma\xc5\xbeorelis surinko augalus i\xc5\xa1 penki\xc5\xb3 kontinent\xc5\xb3: Azijos bambukus, Afrikieti\xc5\xa1kas palm\xc4\x97s, Meksikos kaktusus, augalus i\xc5\xa1 Indijos, Kanar\xc5\xb3 sal\xc5\xb3, Mesopotamijos, Vidur\xc5\xbeemio j\xc5\xabros ir Kalifornijos. Ma\xc5\xbeorelis kurdamas sod\xc4\x85 naudojo 5 kategorij\xc5\xb3 augalus: kaktusus, bambukus, palmes, vandens augalus ir g\xc4\x97les, kurios susodintos induose."